มันนี่ทูเดย์
ธกส.ไฟเขียวสินเชื่อสีเขียว
1 ต.ค. 2557

ธกส.ไฟเขียวสินเชื่อสีเขียว
รายงานข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ที่ประชุมคณะกรรมการ ธ.ก.ส.เห็นชอบโครงการสินเชื่อสีเขียว หรือกรีนเครดิต วงเงิน 1,000 ล้านบาท เน้นปล่อยกู้เกษตรกรที่ทำเกษตรกรรมปลอดสารพิษและชุมชนผลิตสินค้าเกษตรอินทรีย์ ด้านอาหารปลอดภัย แยกเป็นสินเชื่อบุคคลรายย่อยเพื่อการผลิต รายละไม่เกิน 100 ล้านบาท อัตราดอกเบี้ย MRR ปัจจุบันเท่ากับ 7% และสินเชื่อกลุ่มวิสาหกิจชุมชน สหกรณ์ชุมชน รายละไม่เกิน 50 ล้านบาท อัตราดอกเบี้ย MLR ปัจจุบันเท่ากับ 5% เริ่มตั้งแต่วันที่ 1 ต.ค. 2557-31 มี.ค. 2560
ทั้งนี้ หากลูกค้าชำระหนี้ได้ตามกำหนด และได้ใบรับรองด้านเกษตรอินทรีย์ ธ.ก.ส.จะพิจารณาคืนเงินดอกเบี้ย 1% ให้ผู้กู้ทั้งสองประเภท 
นอกจากนี้ ที่ประชุมยังเห็นชอบให้เพิ่มวิสาหกิจชุมชนที่มีทั่วประเทศ 270 แห่ง เข้าร่วมโครงการสนับสนุนเงินทุนหมุนเวียนแก่สถาบันเกษตรกรเพื่อใช้รวบรวมยางวงเงิน 1 หมื่นล้านบาทได้